Á wóg Bəfilísta bə́ ngáwóg naa bə́ wɔ́bɔ̄ Dávid m̀bɔ́n ńkúkúmá Ísraɛ̂l, bə́ bɛ́də́ á fɔ̄ɔ̄ bə́ sɔ̄ naa bâzu nyé bi. Dávid a ngáyi wóg nálā a susú fɔ̄ɔ̄ âsɔbɔ́. 18Bəfilísta bə́ sɔ́ fɔ́ɔ́ bə́ mān kə́ bâtsaman á ndoŋ yǎ Refáim. 19Dávid a síli Ńtondôbə nâ: “Yə mə nə dzǎm kə́ lúman ai Bəfilísta ? Yə wavə́ fɔ̄ɔ̄ bɔ̄ á mɔ́ máma ?” Ǹtondôbə nyé ai Dávid nâ: “Owé, mafudi wa Bəfilísta á mɔ́. Kələ́ bɔ tsǎg bītá.” 20Ńdɔ̄ Dávid a ngákə kwí á Baal Perasim. A tɛdán bɔ̄ étēde nyé nâ: “Ǹtondôbə a yáí ma zěn á mīńzīzíŋ myáma anə́ mə̄ndím mákwî myə̌g”, asú tē bə́ ngálóē vóm tē dzwé nâ: Baal Perasim, nálā wâtian nâ Ǹdzóe mim̀bǎn. 21Bə́ ngáman líg bivəgələ̌ məkə̌ŋ byábán étē; Dávid bân bod bóé bə́ mān bya nɔŋ. 22Bəfilísta bə́ ngámǎn fə bɛ́d éyɔŋ efə́, bə́ mān fə tsaman á ndoŋ yǎ Refáim.